Referat årsmøte Kodal Antennelag 19.03.2012

1. Godkjenning av innkalling.

Innkallingen ble godkjent.

1. Valg av ordstyrer og referent.

Torbjøn Larsen ble ordstyrer og Rune Skoland ble referent

1. Årsberetning.

Styret har hatt 4 styremøter, og dialog på telefon og mail.

Det har også vært noen turer hvor vi har måttet ut å se på løsninger for hvordan kabler skal legges og skap skal plasseres. Dette bl.a. kabel i Stibakken. Denne har ligget over bakken i flere år, og har vært brøytet av flere ganger. Denne er nå nedgravd langs Stibakken og fra veien og vestover, syd for det nye huset til Ivar Riis. Det gjenstår fortsatt å grave langs jordet, dette vil bli utført våren / sommeren 2012. Det har også vært mye jobb i Smørfatet, med store kostnader både for utbygger av Smørfatet, og Kodal Antennelag. Vi har bedt om møte med Sem Elektro for å gå gjennom utgiftene, da vi synes det har blitt endel mer utgifter en vi hadde trodd. Et positivt resultat av Smørfatetutbyggingen og utgiftene vedr. dette, er at vi har fått forbedret signalene i øvre del av Fasanveien og Årfuglveien samt Jerpeveien. Dette var et område som vi hadde dårlige signaler i tidligere.

Airconditioner i ”bua” har gått i stykker, og den er såpas gammel at det ikke lønner seg å reparere den. Det er tatt med i budsjettet for 2012 at vi må kjøpe inn ny. Dette er en viktig sak, da det til tider er for varmt i ”bua” og endel av utstyret har gått i stykker trolig på grunn av varmen.

Det har også vært tildels store problemer med dårlige signaler våren/tidlig sommer 2011. Feilen var av slik art at det tidvis var gode signaler, men så kom perioder med dårlige signaler igjen. Dette har ført til mye jobb for styret, og frustrasjon blant medlemmer. Det er forståelig at medlemmer blir frustrert, men styret ønsker forståelse for at med det nye systemet med digitale signaler, må vi ha inn fagfolk for feilsøking. Sem Elektro fant tilslutt feilen, det var en dårlig kontakt i skap Fossekallveien/Rismyrveien.

Styret går inn for samme årsavgift som før. Vi har endel penger på konto, så slik det ser ut fra budsjettet trenger vi ikke å sette opp årsavgiften i år heller. Det har også i år kommet en liten justering fra Canal Digital på Grunnpakken. Styret ønsker å endre årsavgiften for medlemmer som kun er RiksTV medlemmer, slik at det blir en sammenheng mellom årsavgiften som alle betaler til antennelaget og det antennelaget betaler til Canal Digital. Dette kommer fram som et forslag fra kasserer Gunnar Hvitstein.

Lisensavgift TV2. Kulturdepartementet har gjennom Kabeltvistnemda innført en ny TV2 lisens for norske kabel TV-kunder med mulighet for tilbakevirkende kraft for 2011 og 2010. Her er det store forskjeller i krav fra TV2 og tilbud fra GET AS (som representerer ca 370 000 kabelnettkunder). Gets tilbud til TV 2 er kr 6,96 pr. abonnement pr år. Kravet fra TV2 er kr. 198,- pr år. Et vedtak i Kabeltvistnemda at det skal betales kr. 60,- pr. abonnement pr. år fra 2010, er vedtatt 8. desember 2011. Dette vedtaket er anket. Dersom vedtaket blir endelig, og beløpet på kr. 60,- pr abonnement blir stående, har Kodal antennelag økonomi til å betale disse kostnadene som da vil beløpe seg til ca kr. 50 000,- til sammen for 2010, 2011 og 2012.

Vi hadde også en sak etter forrige årsmøte, hvor Morten Abrahamsen valgte å trekke seg. Grunnen til dette var at alle forslagene styret la fram på Årsmøtet 2011, ble nedstemt/trekt grunnet det helt tydelig ikke ville bli gjennomslag på de. Og Morten trakk seg som en reaksjon på som han sa, at styret ikke hadde årsmøtet sin tillit.

Årsberetningen ble gjennomgått og godkjent.

Tre punkt i beretningen ble pratet litt ekstra rundt.

* Resterende nedgraving av kabel hos Ivar Riis. Gunnar Hvitstein har kontroll på denne saken.
* Det skal være et møte med utbygger av smørfatet, Sem elektro og Kodal antennelag. Dette for å gå igjennom utgiftene på utbygging av antennesignalene på dette feltet.
* Ny aircondition i bua må installeres før sommeren. Det blir en dugnad for å fjerne den gamle, samt kle igjen veggen der den stod. Kind skal montere den nye.

1. Regnskap

Regnskapet ble godkjent.

I forbindelse med gjennomgangen ble det diskutert litt om hva forsikringen faktisk dekker. Forsikringen omfang ble gjennomgått og funnet tilfredsstillende.

1. Innkommende forslag

Det har kun kommet inn to forslag.

* Forslag1.
* Endring av tekst i §8 punkt 8.6.
* Nåværende tekst i §8.6: Abonnenter med Riks TV betaler en vedlikeholdsavgift p.t kr. 600,- pr. år. Dette er betinget av at abonnenten tar kostnaden på kr 500,- med å installere et filter for blokkering avgrunnpakkesignalene. Kvittering for betalt årsavgift på Riks TV må fremvises styret. Abonnenten slipper da å betale den årlige kontingenten for grunnpakken til Kodal Antennelag. Vedlikeholdsavgiften bestemmes av årsmøte i Kodal Antennelag.
* Forslag ny tekst i §8.6: Abonnenter med Riks TV betaler en vedlikeholdsavgift til Kodal Antennelag. Denne avgiften blir beregnet ut fra differansen mellom den årlige årsavgiften som alle abonnenter betaler til antennelaget og det årlige beløpet antennelaget betaler for signalene fra Canal Digital. Kvittering for betalt årsavgift for Riks-Tv må fremvises kasserer***.***Abonnenten slipper da den årlige kontingenten for grunnpakken til Kodal Antennelag*.*
* Begrunnelse forslag 1: Det finnes pr. i dag ingen mulighet til å montere filter som blokkerer grunnpakkesignalene, så det punktet fjernes. Beløpet kr. 600 i første linje er feil og fjernes. Utregningsmåten kommer med i det nye forslaget og beløpet fastsettes på årsmøtet. Pr. i dag betaler vi avrundet kr. 1200,- pr abonnement til Canal Digital i året, og med dagens årsavgift på 2000,- til antennelaget, blir beløpet (2000,- minus 1200,- = 800,-) i vedlikeholdsavgift for RiksTV-abonnenter. Kvittering for betalt årsavgift til Riks TV fremvises kasserer og ikke styret. Det er lettere for kasserer å kontrollere dette.
* Forslag 2.
* Nytt punkt § 8.7
* Både varamedlemmer og styremedlemmer gis fri årsavgift til Kodal Antennelag. Leder har fri årsavgift til antennelaget og får i tillegg dekket 1 stk. kanalpakke inkl. kortavgift (for tiden Canal+Total), fra Canal Digital. Leder overtar dekoder som er eiet av Kodal Antennelag.
* Begrunnelse forslag 2: Lettere for kasserer å administrere, og problematikken ved kjøp av dekodere forsvinner. Nåværende ordning med refusjon av abonnement mot Canal Digital bortfaller for styremedlemmer.
* Begge forslagene ble godkjent.

6. Budsjett 2012

Budsjettet ble gjennomgått og godkjent.

7. Valg

* Ny leder: Espen Oustorp Valgt for 1 år
* ”Ny” kasserer: Gunnar Hvitstein 1 år igjen
* Ny matrialforvalter: Joakim Hovland Valgt for 2 år
* Ny sekretær: Torbjørn Larsen Valgt for 2 år
* Nytt styremedlem: Rune Skoland Valgt for 2 år
* Nytt varamedlem: Anders Hauglie Valgt for 1 år (J.Hovland)
* Revisor 1 Marianne Arntsberg tok gjenvalg.
* Revisor 2 Kristine Stiansen tok gjenvalg.
* Valgkomite:
* Bjørg Hovland
* Gunn Lisbeth Nilsen

Begge medlemmene her ønsker å fratre sine verv, men vi har ikke alternativer for øyeblikket. Det jobbes med saken.